CELEX: 52017PC0017
Language: el
Date: 2017-01-18
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με την εφαρμογή των διατάξεων του κεκτημένου του Σένγκεν στον τομέα του συστήματος πληροφοριών Σένγκεν στη Δημοκρατία της Κροατίας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.1.2017
            COM(2017) 17 final
            2017/0011(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με την εφαρμογή των διατάξεων του κεκτημένου του Σένγκεν στον τομέα του συστήματος πληροφοριών Σένγκεν στη Δημοκρατία της Κροατίας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Σύμφωνα με το άρθρο 4 παράγραφος 2 της πράξης προσχώρησης της Κροατίας στην Ευρωπαϊκή Ένωση
                  1
               , ορισμένες διατάξεις του κεκτημένου του Σένγκεν εφαρμόζονται στην Κροατία ήδη από την ημερομηνία της προσχώρησής της, ενώ άλλες διατάξεις εφαρμόζονται σε αυτήν μόνο βάσει συναφούς απόφασης του Συμβουλίου, αφού εξακριβωθεί ότι πληρούνται οι αναγκαίες προϋποθέσεις για την εφαρμογή όλων των μερών του σχετικού κεκτημένου στην Κροατία. Η επαλήθευση αυτή πραγματοποιείται σύμφωνα με τις σχετικές διαδικασίες αξιολόγησης Σένγκεν. 
            
            
               Ο κανονισμός (ΕΕ) αριθ. 1053/2013 του Συμβουλίου, σχετικά με τη θέσπιση ενός μηχανισμού αξιολόγησης και παρακολούθησης για την επαλήθευση της εφαρμογής του κεκτημένου του Σένγκεν
                  2
                προβλέπει τέτοιες διαδικασίες αξιολόγησης Σένγκεν. Σύμφωνα με τον κανονισμό, η Επιτροπή θέσπισε πολυετές πρόγραμμα αξιολόγησης για την περίοδο 2014 - 2019
                  3
                και ετήσιο πρόγραμμα αξιολόγησης για το 2016 σχετικά με την αξιολόγηση της Κροατίας.
            
            
               Η αξιολόγηση Σένγκεν στον τομέα του συστήματος πληροφοριών Σένγκεν (SIS) μπορεί να πραγματοποιηθεί μόνον όταν το SIS τεθεί σε λειτουργία στην Κροατία. Ως εκ τούτου, καλείται το Συμβούλιο να εγκρίνει απόφαση σχετικά με τη θέση σε εφαρμογή των διατάξεων του κεκτημένου του Σένγκεν στον τομέα του SIS στην Κροατία. 
            
            
               Το Συμβούλιο μπορεί να λάβει τέτοια απόφαση μόνον αφού η Κροατία έχει προβεί στις αναγκαίες τεχνικές και νομικές ρυθμίσεις, μεταξύ άλλων και σχετικά με την προστασία των δεδομένων, την επεξεργασία δεδομένων του SIS και την ανταλλαγή συμπληρωματικών πληροφοριών. Κατά συνέπεια, η αξιολόγηση Σένγκεν για την εξακρίβωση του επιπέδου προστασίας των δεδομένων στην Κροατία πραγματοποιήθηκε τον Φεβρουάριο του 2016. Μετά τη θετική γνώμη της επιτροπής Σένγκεν
                  4
                της 6ης Οκτωβρίου 2016, η Επιτροπή εξέδωσε, με εκτελεστική απόφαση της Επιτροπής
                  5
               , την έκθεση αξιολόγησης που επιβεβαιώνει ότι τηρείται ικανοποιητικό επίπεδο προστασίας των δεδομένων. 
            
            
               Επιπλέον, στις 5 Σεπτεμβρίου 2016 η συμβουλευτική ομάδα SIS II
                  6
               , στηριζόμενη στα αποτελέσματα της συνοπτικής έκθεσης δοκιμών (2016-093)
                  7
                που εκπόνησε ο Ευρωπαϊκός Οργανισμός για τη λειτουργική διαχείριση συστημάτων ΤΠ μεγάλης κλίμακας στον χώρο ελευθερίας, ασφάλειας και δικαιοσύνης (eu-LISA), επιβεβαίωσε ότι από τεχνική άποψη το κροατικό εθνικό σύστημα (N.SIS) είναι έτοιμο να ενταχθεί στο SIS και ότι είναι κατάλληλο γι’ αυτόν τον σκοπό. Στις 15 Σεπτεμβρίου 2016, η επιτροπή SIS II
                  8
                επικύρωσε την ίδια έκθεση δοκιμών, η οποία επιβεβαιώνει ότι η Κροατία έχει εκπληρώσει τους τεχνικούς όρους για τη θέση σε λειτουργία του SIS. 
            
            
               Κατά συνέπεια, είναι πλέον δυνατό για το Συμβούλιο να καθορίσει την ημερομηνία από την οποία το κεκτημένο του Σένγκεν στον τομέα του SIS εφαρμόζεται στην Κροατία. Η έναρξη ισχύος της παρούσας απόφασης θα επιτρέψει τη μεταφορά δεδομένων του SIS στην Κροατία. Η χρήση αυτών των δεδομένων στην Κροατία θα πρέπει να επιτρέψει στην Επιτροπή να εξακριβώσει, σύμφωνα με τις διαδικασίες αξιολόγησης Σένγκεν, ότι εφαρμόζονται ορθά οι διατάξεις που αφορούν το SIS.
            
            
               Ορισμένοι περιορισμοί όσον αφορά τη χρήση του SIS στην Κροατία θα επιβληθούν μέχρις ότου το Συμβούλιο αποφασίσει σχετικά με την πλήρη εφαρμογή του κεκτημένου του Σένγκεν στην Κροατία και σχετικά με την κατάργηση των ελέγχων στα εσωτερικά σύνορα. Η απόφαση αυτή θα ληφθεί μόνο όταν έχει εξακριβωθεί ότι πληρούνται οι αναγκαίες προϋποθέσεις για την εφαρμογή όλων των μερών του σχετικού κεκτημένου στην Κροατία σύμφωνα με το άρθρο 4 παράγραφος 2 της πράξης προσχώρησης. 
            
            
               •Συνοχή με ισχύουσες διατάξεις στον τομέα πολιτικής
            
            
               
                  Η παρούσα πρόταση αποσκοπεί στο να θέσει σε ισχύ τις ισχύουσες διατάξεις στον τομέα του SIS στην Κροατία.
               
            
            
               •Συνοχή με άλλες πολιτικές της Ένωσης
            
            
               
                  Η παρούσα πρόταση συνδέεται με τις διατάξεις του κεκτημένου του Σένγκεν στον τομέα της προστασίας δεδομένων και της αστυνομικής συνεργασίας.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Άρθρο 4 παράγραφος 2 της πράξης προσχώρησης της Κροατίας στην Ευρωπαϊκή Ένωση. 
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               Το άρθρο 4 παράγραφος 2 της πράξης προσχώρησης του 2012 ορίζει ότι οι διατάξεις του κεκτημένου του Σένγκεν οι οποίες δεν αναφέρονται στο άρθρο 4 παράγραφος 1 της εν λόγω πράξης, εφαρμόζονται στην Κροατία μόνο σύμφωνα με απόφαση του Συμβουλίου για τον σκοπό αυτό.
            
         
         
            
               •Αναλογικότητα
            
            
               Το άρθρο 15 παράγραφος 2 του κανονισμού (ΕΕ) αριθ. 1053/2013 του Συμβουλίου αντανακλά τις συγκεκριμένες αρμοδιότητες που ανατίθενται στο Συμβούλιο στο πεδίο της αμοιβαίας αξιολόγησης της εφαρμογής των πολιτικών της Ένωσης εντός του χώρου ελευθερίας, ασφάλειας και δικαιοσύνης.
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας
            
            
               
                  Άνευ αντικειμένου.
               
            
            
               •Διαβουλεύσεις με τα ενδιαφερόμενα μέρη
            
            
               Σύμφωνα με το άρθρο 14 παράγραφος 5 και το άρθρο 21 παράγραφος 2 του κανονισμού (ΕΕ) αριθ. 1053/2013 του Συμβουλίου, τα κράτη μέλη διατύπωσαν θετική γνώμη σχετικά με την έκθεση αξιολόγησης στον τομέα της προστασίας των δεδομένων στην επιτροπή Σένγκεν της 6ης Σεπτεμβρίου 2016.
            
            
               •Συλλογή και χρήση εμπειρογνωσίας
            
            
               
                  Άνευ αντικειμένου.
               
            
            
               •Εκτίμηση επιπτώσεων
            
            
               
                  Άνευ αντικειμένου.
               
            
            
               •Καταλληλότητα του κανονιστικού πλαισίου και απλούστευση
            
            
               
                  Άνευ αντικειμένου.
               
            
            
               •Θεμελιώδη δικαιώματα
            
            
               
                  Η προστασία των θεμελιωδών δικαιωμάτων κατά την εφαρμογή του κεκτημένου του Σένγκεν λαμβάνεται υπόψη κατά τη διαδικασία αξιολόγησης Σένγκεν.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Άνευ αντικειμένου.
               
            
            
               5.ΛΟΙΠΑ ΣΤΟΙΧΕΙΑ
            
            
               Άνευ αντικειμένου.
            
            
               2017/0011 (NLE)
            
         
         
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με την εφαρμογή των διατάξεων του κεκτημένου του Σένγκεν στον τομέα του συστήματος πληροφοριών Σένγκεν στη Δημοκρατία της Κροατίας
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη την πράξη προσχώρησης της Κροατίας
                  9
               , και ιδίως το άρθρο 4 παράγραφος 2,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Έχοντας υπόψη τη γνώμη του Ευρωπαϊκού Κοινοβουλίου
                  10
               , 
            
            
               Εκτιμώντας τα ακόλουθα:
            
            
               (1)Το άρθρο 4 παράγραφος 2 της πράξης προσχώρησης της Κροατίας προβλέπει ότι οι διατάξεις του κεκτημένου του Σένγκεν οι οποίες δεν αναφέρονται στο άρθρο 4 παράγραφος 1 της εν λόγω πράξης, εφαρμόζονται στην Κροατία μόνο δυνάμει σχετικής απόφασης του Συμβουλίου, αφού εξακριβωθεί, σύμφωνα με τις εφαρμοστέες διαδικασίες αξιολόγησης Σένγκεν, ότι πληρούνται οι αναγκαίες προϋποθέσεις για την εφαρμογή όλων των μερών του σχετικού κεκτημένου στην Κροατία, συμπεριλαμβανομένης της αποτελεσματικής εφαρμογής όλων των κανόνων του Σένγκεν σύμφωνα με τα συμφωνηθέντα κοινά πρότυπα και τις θεμελιώδεις αρχές. 
            
            
               (2)Οι εφαρμοστέες διαδικασίες αξιολόγησης Σένγκεν παρατίθενται στον κανονισμό (ΕΕ) αριθ. 1053/2013 του Συμβουλίου
                  11
               .
            
            
               (3)Η αξιολόγηση Σένγκεν στον τομέα της προστασίας των δεδομένων διενεργήθηκε στην Κροατία τον Φεβρουάριο του 2016. Η Επιτροπή εξέδωσε, με εκτελεστική απόφαση της Επιτροπής
                  12
               , την έκθεση αξιολόγησης που επιβεβαιώνει ότι πληρούνται οι αναγκαίες προϋποθέσεις για την εφαρμογή του κεκτημένου του Σένγκεν στον τομέα της προστασίας των δεδομένων στην Κροατία. 
            
            
               (4)Σύμφωνα με το άρθρο 1 παράγραφος 1 της εκτελεστικής απόφασης (ΕΕ) 2015/450 της Επιτροπής
                  13
                έχει επαληθευτεί ότι από τεχνική άποψη το κροατικό εθνικό σύστημα (N.SIS) είναι έτοιμο να ενταχθεί στο σύστημα πληροφοριών Σένγκεν («SIS»).
            
            
               (5)Οι αναγκαίες τεχνικές και νομικές ρυθμίσεις για την επεξεργασία δεδομένων του SIS και την ανταλλαγή συμπληρωματικών πληροφοριών έχουν πραγματοποιηθεί από την Κροατία, οπότε είναι πλέον δυνατό για το Συμβούλιο να καθορίσει την ημερομηνία από την οποία το κεκτημένο του Σένγκεν στον τομέα του SIS θα εφαρμόζεται στην Κροατία.
            
            
               (6)Η έναρξη ισχύος της παρούσας απόφασης θα επιτρέψει τη μεταφορά δεδομένων του SIS στην Κροατία. Η χρήση των δεδομένων αυτών στην πράξη θα πρέπει να επιτρέψει στην Επιτροπή να ελέγχει την ορθή εφαρμογή των διατάξεων του κεκτημένου του Σένγκεν στον τομέα του SIS στην Κροατία. Αφού εξακριβώσει ότι πληρούνται οι απαιτούμενες προϋποθέσεις για την εφαρμογή όλων των μερών του κεκτημένου του Σένγκεν στην Κροατία, το Συμβούλιο θα πρέπει να αποφασίσει σχετικά με την κατάργηση των ελέγχων στα εσωτερικά σύνορα.
            
            
               (7)Το Συμβούλιο θα πρέπει να εκδώσει χωριστή απόφαση όσον αφορά τον καθορισμό της ημερομηνίας κατάργησης των ελέγχων στα εσωτερικά σύνορα με την Κροατία. Θα πρέπει να επιβληθούν ορισμένοι περιορισμοί όσον αφορά τη χρήση του SIS στην Κροατία έως την ημερομηνία που προβλέπεται στην εν λόγω απόφαση.
            
            
               (8)Όσον αφορά την Ισλανδία και τη Νορβηγία, η παρούσα απόφαση συνιστά ανάπτυξη των διατάξεων του κεκτημένου του Σένγκεν κατά την έννοια της συμφωνίας που έχει συναφθεί μεταξύ του Συμβουλίου της Ευρωπαϊκής Ένωσης και της Δημοκρατίας της Ισλανδίας και του Βασιλείου της Νορβηγίας για τη σύνδεση των δύο αυτών κρατών με την υλοποίηση, την εφαρμογή και την ανάπτυξη του κεκτημένου του Σένγκεν
                  14
               , που εμπίπτουν στον τομέα που αναφέρεται στο άρθρο 1 στοιχείο Ζ της απόφασης 1999/437/ΕΚ του Συμβουλίου
                  15
               .
            
            
               (9)Όσον αφορά την Ελβετία, η παρούσα απόφαση συνιστά ανάπτυξη των διατάξεων του κεκτημένου του Σένγκεν κατά την έννοια της συμφωνίας που υπεγράφη μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας με την υλοποίηση, την εφαρμογή και την ανάπτυξη του κεκτημένου Σένγκεν
                  16
               , που εμπίπτουν στον τομέα που αναφέρεται στο άρθρο 1 στοιχείο Ζ της απόφασης 1999/437/ΕΚ του Συμβουλίου σε συνδυασμό με το άρθρο 3 της απόφασης 2008/146/ΕΚ του Συμβουλίου
                  17
                και με το άρθρο 3 της απόφασης 2008/149/ΔΕΥ του Συμβουλίου
                  18
               .
            
            
               (10)Όσον αφορά το Λιχτενστάιν, η παρούσα απόφαση συνιστά ανάπτυξη των διατάξεων του κεκτημένου του Σένγκεν, κατά την έννοια του πρωτοκόλλου που υπεγράφη μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας με την υλοποίηση, την εφαρμογή και την ανάπτυξη του κεκτημένου του Σένγκεν
                  19
               , που εμπίπτουν στον τομέα που αναφέρεται στο άρθρο 1 στοιχείο Ζ της απόφασης 1999/437/ΕΚ, σε συνδυασμό με το άρθρο 3 της απόφασης 2011/349/ΕΕ του Συμβουλίου
                  20
                και με το άρθρο 3 της απόφασης 2011/350/ΕΕ του Συμβουλίου
                  21
               ,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
         
         
            
               1.Από [...]* [η ημερομηνία συμπληρώνεται από το Συμβούλιο] οι διατάξεις του κεκτημένου του Σένγκεν στον τομέα του συστήματος πληροφοριών Σένγκεν («SIS»), όπως αναφέρεται στο παράρτημα της παρούσας απόφασης, εφαρμόζονται στη Δημοκρατία της Κροατίας στις σχέσεις της με το Βασίλειο του Βελγίου, τη Δημοκρατία της Βουλγαρίας, την Τσεχική Δημοκρατία, το Βασίλειο της Δανίας, την Ομοσπονδιακή Δημοκρατία της Γερμανίας, τη Δημοκρατία της Εσθονίας, την Ελληνική Δημοκρατία, το Βασίλειο της Ισπανίας, τη Γαλλική Δημοκρατία, την Ιταλική Δημοκρατία, τη Δημοκρατία της Λετονίας, τη Δημοκρατία της Λιθουανίας, το Μεγάλο Δουκάτο του Λουξεμβούργου, την Ουγγαρία, τη Δημοκρατία της Μάλτας, το Βασίλειο των Κάτω Χωρών, τη Δημοκρατία της Αυστρίας, τη Δημοκρατία της Πολωνίας, την Πορτογαλική Δημοκρατία, τη Ρουμανία, τη Δημοκρατία της Σλοβενίας, τη Σλοβακική Δημοκρατία, τη Δημοκρατία της Φινλανδίας, το Βασίλειο της Σουηδίας και το Ηνωμένο Βασίλειο, υπό τις προϋποθέσεις που ορίζει το παρόν άρθρο.
            
            
               2.Από [...] * [η ημερομηνία συμπληρώνεται από το Συμβούλιο] οι καταχωρίσεις που ορίζονται στο άρθρο 3 παράγραφος 1 στοιχείο α) της απόφασης 2007/533/ΔΕΥ του Συμβουλίου
                  22
                και στο άρθρο 3 στοιχείο α) του κανονισμού (ΕΚ) αριθ. 1987/2006
                  23
               , καθώς και οι συμπληρωματικές πληροφορίες και τα πρόσθετα δεδομένα, κατά την έννοια του άρθρου 3 παράγραφος 1 στοιχεία β) και γ) της απόφασης 2007/533/ΔΕΥ και του άρθρου 3 στοιχεία β) και γ) του κανονισμού (ΕΚ) αριθ. 1987/2006, που συνδέονται με τις καταχωρίσεις, μπορούν να κοινοποιούνται στην Κροατία σύμφωνα με τις διατάξεις της εν λόγω απόφασης και του εν λόγω κανονισμού.
            
            
               3.Από [...] * [η ημερομηνία συμπληρώνεται από το Συμβούλιο], η Κροατία είναι σε θέση να εισάγει καταχωρίσεις και πρόσθετα δεδομένα στο SIS, να χρησιμοποιεί δεδομένα του SIS και να ανταλλάσσει συμπληρωματικές πληροφορίες, με την επιφύλαξη των διατάξεων της παραγράφου 4.
            
            
               4.Έως ότου καταργηθούν οι έλεγχοι στα εσωτερικά σύνορα με την Κροατία, η Κροατία:
            
            
               α)δεν υποχρεούται να αρνείται την είσοδο ή τη διαμονή στο έδαφός της σε υπηκόους τρίτων χωρών για τους οποίους έχει εκδοθεί καταχώριση από άλλο κράτος μέλος με σκοπό την απαγόρευση εισόδου ή διαμονής, σύμφωνα με τον κανονισμό (ΕΚ) αριθ. 1987/2006·
            
            
               β)αποφεύγει να εισάγει στο SIS καταχωρίσεις και συμπληρωματικές πληροφορίες, καθώς και να ανταλλάσσει συμπληρωματικές πληροφορίες σχετικά με υπηκόους τρίτων χωρών με σκοπό την άρνηση εισόδου ή διαμονής, σύμφωνα με τον κανονισμό (ΕΚ) αριθ. 1987/2006.
            
            
               Άρθρο 2
            
            
               Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  ΕΕ L 112 της 24.2.2012, σ. 21.
               
               
                  
                     (2)
                  ΕΕ L 295 της 6.11.2013, σ. 27.
               
               
                  
                     (3)
                  Εκτελεστική απόφαση C(2014)3683 της Επιτροπής, της 18ης Ιουνίου 2014, για τη θέσπιση του πολυετούς προγράμματος αξιολόγησης για την περίοδο 2014-2019, σύμφωνα με το άρθρο 5 του κανονισμού (ΕΕ) αριθ. 1053/2013 του Συμβουλίου, της 7ης Οκτωβρίου 2013, σχετικά με τη θέσπιση ενός μηχανισμού αξιολόγησης και παρακολούθησης για την επαλήθευση της εφαρμογής του κεκτημένου του Σένγκεν, όπως τροποποιήθηκε με την εκτελεστική απόφαση C(2015) 4827 της Επιτροπής, της 23ης Ιουλίου 2015.
               
               
                  
                     (4)
                  Επιτροπή που συστάθηκε με το άρθρο 21 του κανονισμού (ΕΕ) αριθ. 1053/2013 του Συμβουλίου.
               
               
                  
                     (5)
                  C(2016) 6870.
               
               
                  
                     (6)
                  Η συμβουλευτική ομάδα SIS II δημιουργήθηκε για να παρέχει στο διοικητικό συμβούλιο του Ευρωπαϊκού Οργανισμού για τη λειτουργική διαχείριση συστημάτων ΤΠ μεγάλης κλίμακας στον χώρο ελευθερίας, ασφάλειας και δικαιοσύνης (eu-LISA) εμπειρογνωμοσύνη σχετικά με το κεντρικό σύστημα SIS II. Η συμβουλευτική ομάδα απαρτίζεται από εκπροσώπους των κρατών μελών και της Επιτροπής. Οι διαδικασίες για τη λειτουργία και τη συνεργασία των συμβουλευτικών ομάδων καθορίζονται από το διοικητικό συμβούλιο στον εσωτερικό κανονισμό του eu-LISA.
               
               
                  
                     (7)
                  Οι εν λόγω δοκιμές διενεργήθηκαν σύμφωνα με το άρθρο 1 παράγραφος 1 της εκτελεστικής απόφασης (ΕΕ) 2015/450 της Επιτροπής, της 16ης Μαρτίου 2015, για τον καθορισμό των απαιτήσεων δοκιμών για τα κράτη μέλη που εντάσσονται στο Σύστημα Πληροφοριών Σένγκεν δεύτερης γενιάς (SIS II) ή που μεταβάλλουν ουσιωδώς το εθνικό τους σύστημα που συνδέεται άμεσα με αυτό (κοινοποιηθείσα υπό τον αριθμό Ε(2015) 1612).
               
               
                  
                     (8)
                  Η επιτροπή συστάθηκε σύμφωνα με το άρθρο 67 της απόφασης 2007/533/ΔΕΥ του Συμβουλίου, της 12ης Ιουνίου 2007, σχετικά με την εγκατάσταση, τη λειτουργία και τη χρήση του συστήματος πληροφοριών Σένγκεν δεύτερης γενιάς (SIS II), (ΕΕ L 205 της 7.8.2007, σ. 63) και το άρθρο 51 του κανονισμού (ΕΚ) αριθ. 1987/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη δημιουργία, τη λειτουργία και τη χρήση του Συστήματος Πληροφοριών Σένγκεν δεύτερης γενιάς (SIS II) (ΕΕ L 381 της 28.12.2006, σ. 4).
               
               
                  
                     (9)
                  ΕΕ L 112 της 24.2.2012, σ. 21.
               
               
                  
                     (10)
                  ΕΕ C της , σ. .
               
               
                  
                     (11)
                  Κανονισμός (ΕΕ) αριθ. 1053/2013 του Συμβουλίου, της 7ης Οκτωβρίου 2013, σχετικά με τη θέσπιση ενός μηχανισμού αξιολόγησης και παρακολούθησης για την επαλήθευση της εφαρμογής του κεκτημένου του Σένγκεν και την κατάργηση της απόφασης της εκτελεστικής επιτροπής, της 16ης Σεπτεμβρίου 1998, σχετικά με τη σύσταση της μόνιμης επιτροπής για την αξιολόγηση και την εφαρμογή της σύμβασης Σένγκεν (ΕΕ L 295 της 6.11.2013, σ. 27).
               
               
                  
                     (12)
                  C(2016) 6870.
               
               
                  
                     (13)
                  Εκτελεστική απόφαση (ΕΕ) 2015/450 της Επιτροπής, της 16ης Μαρτίου 2015, για τον καθορισμό των απαιτήσεων δοκιμών για τα κράτη μέλη που εντάσσονται στο Σύστημα Πληροφοριών Σένγκεν δεύτερης γενιάς (SIS II) ή που μεταβάλλουν ουσιωδώς τα εθνικά τους συστήματα που συνδέονται άμεσα με αυτό (κοινοποιηθείσα υπό τον αριθμό Ε(2015) 1612.
               
               
                  
                     (14)
                  ΕΕ L 176 της 10.7.1999, σ. 36.
               
               
                  
                     (15)
                  Απόφαση 1999/437/ΕΚ του Συμβουλίου, της 17ης Μαΐου 1999, σχετικά με ορισμένες λεπτομέρειες εφαρμογής της συμφωνίας που έχει συναφθεί από το Συμβούλιο της Ευρωπαϊκής Ένωσης, τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών, με την υλοποίηση, την εφαρμογή και την ανάπτυξη του κεκτημένου του Σένγκεν (ΕΕ L 176 της 10.7.1999, σ. 31).
               
               
                  
                     (16)
                  ΕΕ L 53 της 27.2.2008, σ. 52.
               
               
                  
                     (17)
                  Απόφαση 2008/146/ΕΚ του Συμβουλίου, της 28ης Ιανουαρίου 2008, για τη σύναψη εξ ονόματος της Ευρωπαϊκής Κοινότητας της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν (ΕΕ L 53 της 27.2.2008, σ. 1).
               
               
                  
                     (18)
                  Απόφαση 2008/149/ΔΕΥ του Συμβουλίου, της 28ης Ιανουαρίου 2008, για την υπογραφή, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν (ΕΕ L 53 της 27.2.2008, σ. 50).
               
               
                  
                     (19)
                  ΕΕ L 160 της 18.6.2011, σ. 21.
               
               
                  
                     (20)
                  Απόφαση 2011/349/ΕΕ του Συμβουλίου, της 7ης Μαρτίου 2011, για τη σύναψη, εξ ονόματος της Ευρωπαϊκής Ένωσης, του πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν όσον αφορά ιδίως τη δικαστική συνεργασία σε ποινικά θέματα και την αστυνομική συνεργασία (ΕΕ L 160 της 18.6.2011, σ. 1).
               
               
                  
                     (21)
                  Απόφαση 2011/350/ΕΕ του Συμβουλίου, της 7ης Μαρτίου 2011, για τη σύναψη, εξ ονόματος της Ευρωπαϊκής Ένωσης, του πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν, όσον αφορά την κατάργηση των ελέγχων στα εσωτερικά σύνορα και την κυκλοφορία των προσώπων (ΕΕ L 160 της 18.6.2011, σ. 19).
               
               
                  
                     (22)
                  Απόφαση 2007/533/ΔΕΥ του Συμβουλίου, της 12ης Ιουνίου 2007, σχετικά με την εγκατάσταση, τη λειτουργία και τη χρήση του συστήματος πληροφοριών Σένγκεν δεύτερης γενιάς (SIS II) (ΕΕ L 205 της 7.8.2007, σ. 63).
               
               
                  
                     (23)
                  Κανονισμός (ΕΚ) αριθ. 1987/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη δημιουργία, τη λειτουργία και τη χρήση του Συστήματος Πληροφοριών Σένγκεν δεύτερης γενιάς (SIS II) (ΕΕ L 381 της 28.12.2006, σ. 4).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.1.2017
            COM(2017) 17 final
            ΠΑΡΑΡΤΗΜΑ
            της
            πρότασης ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            σχετικά με την εφαρμογή των διατάξεων του κεκτημένου του Σένγκεν στον τομέα του συστήματος πληροφοριών Σένγκεν στη Δημοκρατία της Κροατίας
            
               
         
         
            
               ΠΑΡΑΡΤΗΜΑ
            
            
            
               Κατάλογος των διατάξεων του κεκτημένου του Σένγκεν που αφορούν το Σύστημα Πληροφοριών Σένγκεν σύμφωνα με το άρθρο 4 παράγραφος 2 της πράξης προσχώρησης της Κροατίας
            
            
            
               1.Κανονισμός (ΕΚ) αριθ. 1986/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με την πρόσβαση στο Σύστημα Πληροφοριών Σένγκεν δεύτερης γενιάς (SIS II) των υπηρεσιών των κρατών μελών που είναι υπεύθυνες για την έκδοση αδειών κυκλοφορίας οχημάτων
                  1
               ·
            
            
               2.Κανονισμός (ΕΚ) αριθ. 1987/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη δημιουργία, τη λειτουργία και τη χρήση του Συστήματος Πληροφοριών Σένγκεν δεύτερης γενιάς (SIS II)
                  2
               ·
            
            
               3.Απόφαση 2007/533/ΔΕΥ του Συμβουλίου, της 12ης Ιουνίου 2007, σχετικά με την εγκατάσταση, τη λειτουργία και τη χρήση του συστήματος πληροφοριών Σένγκεν δεύτερης γενιάς (SIS II)
                  3
               .
            
            
            
         
         
            
                  
                     (1)
                  
                  
                      
                           ΕΕ L 381 της 28.12.2006, σ. 1.
                  
               
               
                  
                     (2)
                  
                  
                      
                           ΕΕ L 381 της 28.12.2006, σ. 4.
                  
               
               
                  
                     (3)
                  
                  
                      
                           ΕΕ L 205 της 7.8.2007, σ. 63.